Publication: Magyar Közlöny
Issue: MK-2008-61 (Year: 2008, Number: 61)
Era: 2004-2010
Section: Kitöltési útmutató a 86/2008. (IV. 15.) Korm. rendelet 3. számú mellékletének kitöltéséhez
Paragraph Index: 108

Kitöltési útmutató a 86/2008. (IV. 15.) Korm. rendelet 3. számú mellékletének kitöltéséhez A melléklet az országos összesítõ szerepét tölti be, a támogatási szerzõdés megkötéséhez és az elõirányzat-átcsoportosításhoz szolgáltat adatokat. Egészségügyi szolgáltató megnevezése (adószáma, OEP kódja): Soraiban azok az egészségügyi szolgáltatók szerepelnek, amelyek a Céltartalék terhére támogatási igénnyel éltek a 2008. évi létszámleépítéseikhez (4 példányban készül). Mt., illetve kollektív szerzõdés alapján számított összeg: Összesített adatokat tartalmaz. Az Mt., illetve kollektív szerzõdés alapján számított összeg oszlopában azoknak a munkavállalóknak a foglalkoztatási jogviszony megszüntetéséhez kapcsolódó kifizetéseinek kell szerepelni, akik az Mt. és kollektív szerzõdés szerint alacsonyabb összeget kapnak, mintha a Kjt. szerint lennének foglalkoztatva. Nem egyezik meg a 2. számú melléklet 2. oszlopának összesenjével (vagy csak kivételes esetben, ha minden elbocsátottnak az Mt. szerinti kifizetései az alacsonyabbak). Ez már a leválogatott állomány. A Kjt. szerint számított összeg: Ebben az oszlopban azon munkavállalók vélelmezett kifizetéseinek az összegét kell szerepeltetni, akiknek a Kjt. szerint számítva alacsonyabb a létszámleépítéssel kapcsolatban felmerülõ igénye, mint az Mt. és kollektív szerzõdés szerint számított. Nem egyezik meg a 2. számú melléklet 3. oszlopának összesenjével (vagy csak kivételes esetben, ha minden elbocsátottnak a Kjt. szerinti vélelmezett kifizetései az alacsonyabbak). Ez már szintén egy leválogatott állomány. Mind az „Mt., illetve kollektív szerzõdés alapján számított összeg”, mind „a Kjt. szerint számított összeg” oszlop összegei magukban foglalják az elszámolható munkaadókat terhelõ járulékokat is. Kincstár által javasolt támogatási összeg: Az elõzõ két oszlop együtt adja ennek az oszlopnak az összegét és megegyezik a 2. számú melléklet 4. számú oszlopának összesen sorával. A táblázat összesítésével, ennek az oszlopnak az összesenje adja az átcsoportosítandó céltartalék elõirányzat összegét országos szinten. Költségmegtakarítás összege éves szinten: Ebben az oszlopban a bérjellegû megtakarításokat kell kimutatni, ugyanúgy mint a 2. számú melléklet 5. oszlopában. Annak utolsó, összesen sorával kell megegyeznie.

Source: https://magyarkozlony.hu/hivatalos-lapok/7f52417e1e0b6fbb5b915ecc7274e89e38883c88/dokumentumok/1cf0407a775f9f22491fef38e2336d11c522c19b/letoltes